stanford-oval/wikipedia huggingface dataset:
DFS 346

Konsepti
DFS 346 oli saksalainen rakettilentokoneen suunnitelma, jonka teki Felix Kracht toimiessaan Deutsche Forschungsanstalt für Segelflug (DFS) organisaatiossa. Kolmas valtakunta ja sen Siebel-tehdas ei pystynyt rakentamaan lentokonetta. Neuvostoliitto rakensi saksalaisen suunnitelman perustella neljä "Lentokone 5"-prototyyppiä ja testasi niitä 1940-luvulla.
DFS 346 on rinnakkainen suurten korkeuksien tiedustelukoneen DFS 228 kehitysprojektin kanssa. DFS 228 oli kuitenkin purjelentokonetyyppinen ja DFS 346 lyhytsiipinen.
DFS 346 piti laukaista emokoneesta, jollaiseksi Saksassa kaavailtiin Dornier Do 217. Koneelle haaveiltiin 2,6 Machin nopeutta.
Singles 93–03

| Singles 93–03 The Chemical Brothers |
| --- | --- | --- |

Kokoelmalevyn tiedot
 Julkaistu:  22. syyskuuta 2003    30. syyskuuta 2003
 Tuottaja(t): Tom Rowlands, Ed Simons
 Tyylilaji: trip hop, big beat
 Kesto: 71.17
 Levy-yhtiö: Virgin Records, Astralwerks
The Chemical Brothersin muut julkaisut
| Come with Us 2002 | Singles 93–03 2003 | Push the Button 2005 |
Singles 93–03 on brittiläisen The Chemical Brothersin vuonna 2003 julkaistu kokoelma-albumi. Albumi sisältää kaikki  The Chemical Brothersin singlet vuodesta 1993 vuoteen 2003. Albumi sisältää myös kaksi uutta kappaletta, jotka ovat "Get Yourself High" ja "The Golden Path", jotka molemmat julkaistiin singleinä. 24. syyskuuta 2003 albumi myi kultaa.
Kappaleet

"Song to the Siren" (albumilta Exit Planet Dust) – 4:30
"Chemical Beats" (albumilta Exit Planet Dust) – 4:02
"Leave Home" (albumilta Exit Planet Dust) – 5:05
"Setting Sun" (mukana Noel Gallagher) (albumilta Dig Your Own Hole) – 3:59
"Block Rockin' Beats" (albumilta Dig Your Own Hole) – 4:52
"The Private Psychedelic Reel" (albumilta Dig Your Own Hole) – 9:06
"Hey Boy Hey Girl" (albumilta Surrender) – 4:48
"Let Forever Be" (mukana Noel Gallagher) (albumilta Surrender) – 3:40
"Out of Control" (mukana Bernard Sumner) (albumilta Surrender) – 7:19
"Star Guitar" (albumilta Come With Us) – 6:08
"The Test" (mukana Richard Ashcroft) (albumilta Come With Us) – 6:52
"Get Yourself High" (mukana k-os) – 5:48
"The Golden Path" (mukana The Flaming Lips) – 4:46
Kappaleet > Bonus Levy

Bonus levy sisältää B-puolia, remixejä ja live -versioita:
"Not Another Drugstore" (Planet Nine mix) – 6:52
"The Duke" – 5:38 (previously unreleased)
"If You Kling to Me I'll Klong to You" – 5:23
"Otter Rock" – 4:08 (previously unreleased)
"Morning Lemon" – 4:37
"Galaxy Bounce" (original version) – 4:46
"Loops of Fury" – 4:43
"Delik" – 5:29 (remix kappaleesta "Life Is Sweet")
"Elektrobank" (live from the Roxy, NYC, November '96) – 7:51
"Under the Influence" (mix 2) – 5:28
"Piku Playground" (live) – 4:56 (vain Japanin versiolla)
DVD

"Life Is Sweet" (mukana Tim Burgess) (ohjannut Walter Stern)
"Setting Sun" (mukana Noel Gallagher) (Dom & Nic)
"Block Rockin' Beats" (Dom & Nic)
"Electrobank" (Spike Jonze) (mukana Sofia Coppola)
"Hey Boy Hey Girl" (Dom & Nic)
"Let Forever Be" (mukana Noel Gallagher) (Michel Gondry)
"Out of Control" (mukana Bobby Gillespie & Bernard Sumner) (W.I.Z.)
"Star Guitar" (mukana Beverley Skeete) (Michel & Olivier Gondry)
"The Test" (mukana Richard Ashcroft) (Dom & Nic)
"The Golden Path" (mukana The Flaming Lips) (Chris Milk)
DVD > DVD ekstrat

Hey Boy Hey Girl (Live from Red Rocks 1999)
Hoops (Live from Fuji Festival 2002)
Setting Sun (Live from Fuji Festival 2002)
Temptation/Star Guitar (Live from Fuji Festival 2002)
Chemical Beats (Live from Glastonbury 1997)
The Private Psychedelic Reel (Live from Glastonbury 2000)
Interviews with The Chemical Brothers, Richard Ashcroft, Norman Cook, Wayne Coyne, Noel Gallagher, Beth Orton, Justin Robertson, Sean Rowley & Bernard Sumner.
The Private Reels
Singlet

"The Golden Path" (julkaistu 15. syyskuuta 2003)
"Get Yourself High" (julkaistu 10. joulukuura 2003)
Dasiphora parvifolia

| Dasiphora parvifolia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Pensashanhikit Dasiphora
Laji::  parvifolia
Kaksiosainen nimi
 Dasiphora parvifolia  (Fisch. ex Lehm.) Juz. 
Synonyymit
 Potentilla rehderiana Hand.-Mazz.  Potentilla parviflora var. hypoleuca Hand.-Mazz.  Potentilla fruticosa f. wardii Rehd.  Potentilla fruticosa var. purdomii Rehd.  Potentilla fruticosa var. parvifolia Wolf  Potentilla fruticosa var. grandiflora C. Marquand  Pentaphylloides parvifolia (Fisch.) Sojak  Pentaphylloides parvifolia (Fisch. ex Lehm.) Ikonn. 
Katso myös
   Dasiphora parvifolia Wikispeciesissä   Dasiphora parvifolia Commonsissa 
Infobox OKNimi-testi OK: 
Dasiphora parvifolia on pensashanhikkien sukuun ja ruusukasvien heimoon kuuluva kasvilaji, jolla ei ole suomenkielistä nimeä. Lajin kuvasivat ensimmäisinä Friedrich Ernst Ludwig von Fischer ja Johann Georg Christian Lehmann; nykyisen nimensä kasvi sai Sergei Vasilievich Juzepczukilta. Catalogue of Lifen mukaan lajilla ei ole alalajeja.
Pensas kasvaa 30–150 cm korkeaksi ja kukkii keltaisin kukin. Sen levinneisyysalue käsittää Keski- ja Itä-Aasian.
Käännös suomeksi
Daniel Glimmenvall

| Daniel Glimmenvall |
| --- | --- |

Henkilötiedot
Syntynyt: 10. syyskuuta 1974 (ikä 50) Glimåkra, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  182 cm
Paino:  88 kg
Seura
Seura:  Rögle BK
Sarja:  HockeyAllsvenskan
Pelinumero:  6
Pelaajaura
Pääsarjaura:  1992–2012
Aik. seurat:  HV71 (SEL) Pelicans (SML) Brynäs IF (SEL) Adler Mannheim (DEL)
NHL-varaus:  222. varaus, 1993 New York Islanders
Daniel Glimmenvall (syntyjään Johansson, s. 10. syyskuuta 1974 Glimåkra, Ruotsi) on ruotsalainen uransa päättänyt jääkiekkopuolustaja, joka edusti viimeksi HockeyAllsvenskanissa pelaavaa Rögle BK:ta.
Ura

Glimmenvall on Glimma HK:n kasvatti. Hän kuitenkin pelasi ensimmäiset miesten pelinsä 17-vuotiaana kaudella 1991–1992 Rögle BK:n I-divisioonajoukkueessa. Glimmenvall oli nostamassa joukkuetta Elitserieniin keväällä 1992. Elitserienin tulokaskausi 1992–1993 toi hänelle 28 ottelussa tehot 2+4=6. New York Islanders varasi Glimmenvallin yhdeksännellä kierroksella numerolla 222 NHL:n varaustilaisuudessa 1993. Hän ei ole kuitenkaan pelannut Pohjois-Amerikassa. Glimmenvall edusti Rögleä kevääseen 1995 asti, kunnes hän siirtyi kaudeksi 1995–1996 HV71:n riveihin. Glimmenvall teki kaudella 1996–1997 yhden kauden maaliennätyksensä kahdeksalla osumallaan.
Kauden 1999–2000 Glimmenvall pelasi SM-liigaa nousijajoukkue Pelicansissa. Kausi oli hänelle tähän mennessä ainoa kokonainen ulkomailla. Pelicansin jälkeen Glimmenvall pelasi seuraavat kahdeksan kautta Brynäs IF:ssä, joista kaudella 2003–2004 hän oli joukkueen varakapteeni. Hän oli kevään 2007 pudotuspeleissä joukkueen tehokkain puolustaja tehoilla 1+5=6. Glimmenvall oli myös Brynäsin toiseksi paras pistemies Nicklas Bäckströmin kanssa. Viimeisellä Brynäs-kaudellaan hän siirtyi kevääksi 2008 Saksaan ja DEL-joukkue Adler Mannheimiin.
Röglen noustua keväällä 2008 takaisin Elitserieniin Glimmenvall palasi myös joukkueeseen. Varakapteenina pelannut Glimmenvall teki kaudella 2008–2009 tehot 3+17=20, mikä on hänen yhden kauden ennätys Elitserienissä. Glimmenvall on vuodesta 2009 toiminut Röglen kapteenina. Joukkue putosi keväällä 2010 takaisin HockeyAllsvenskaniin, mutta Glimmenvall teki huhtikuussa 2010 vuoden mittaisen jatkosopimuksen Röglen kanssa. Kaudella 2010–2011 hän oli tehoilla 6+22=28 HockeyAllsvenskanin puolustajien pistepörssin neljäs kolmen muun pelaajan kanssa.
Daniel Glimmenvall on syntyjään Daniel Johansson, mutta hän vaihtoi sukunimensä vuonna 2009 Glimmenvalliksi.
Maajoukkue

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Gävle 1993 | jääkiekko |  |
|  Hopeaa | Tšekki 1994 | jääkiekko |  |
Glimmenvall voitti alle 20-vuotiaiden MM-hopeaa vuosina 1993 ja 1994. Vuonna 1992 hän voitti alle 18-vuotiaiden EM-hopeaa.
Muuta

Glimmenvallin veli Jakob Johansson pelasi hyökkääjänä Danielin kanssa Röglessä. Heidän serkkunsa Oscar ja Victor Fantenberg ovat myös jääkiekkoilijoita. Oscar pelaa puolustajana Linköping HC:ssa, Victor pelasi hyökkääjänä IF Troja-Ljungby:ssä. Kaikkien neljän serkku Joel Fantenberg pelasi 18 kautta Ruotsin alasarjoissa.
Span 24 tunnin ajo 2016

Circuit de Spa-Francorchamps rata.
Span 24 tunnin ajo 2016 oli Blancpain GT Series Endurance Cup -kauden 2016 neljäs osakilpailu, joka ajettiin 30.–31. heinäkuuta Circuit de Spa-Francorchamps'n radalla Belgiassa.
Kilpailun voittivat BMWllä ajaneet Philipp Eng, Maxime Martin ja Alexander Sims.
Stuka-lentäjä

| Stuka-lentäjä> Mein Kriegstagebuch |
| --- | --- |

Alkuperäisteos
Kirjailija:  Hans-Ulrich Rudel
Kieli:  saksa
Genre:  muistelma
Kustantaja:  Limes
Julkaistu:  1983
Suomennos
Suomentaja:  Hannu Valtonen
Kustantaja:  Koala-Kustannus
Julkaistu:  2000
Sivumäärä:  288
ISBN:  978-952-229-122-6
Löydä lisää kirjojaKirjallisuuden teemasivulta
Stuka-lentäjä (Mein Kriegstagebuch) on Hans-Ulrich Rudelin kirjoittama muistelmateos, joka julkaistiin vuonna 1983. Kirja kertoo Rudelin, maailman menestyneimmän sotalentäjän, kokemuksista toisen maailmansodan aikana. 
Teoksen on julkaissut suomeksi Koala-Kustannus ja suomentanut Hannu Valtonen.
Dashon Goldson

| Dashon Goldson |
| --- | --- |

Henkilötiedot
Syntynyt: 18. syyskuuta 1984 (ikä 40) Carson, Kalifornia
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  93 kg
Pelipaikka:  takapuolustaja
Pelinumero:  38
Sarja:  NFL
Pelaajaura
Aik. seurat:  San Francisco 49ers, Tampa Bay Buccaneers, Washington Redskins
NFL-varaus:  126. varaus, 2007 San Francisco 49ers
Pääsarjaura:  2007–
Dashon Hugh Goldson (s. 18. syyskuuta 1984 Carson, Kalifornia, Yhdysvallat) on yhdysvaltalainen amerikkalaisen jalkapallon pelaaja, pelipaikaltaan takapuolustaja.
NFL-ura

San Francisco 49ers varasi Washingtonin yliopiston joukkueessa yliopistojalkapalloa pelanneen Goldsonin vuoden 2007 NFL:n varaustilaisuudessa, tilaisuuden neljännellä kierroksella. Hän pelasi tulokaskaudestaan 2007 kauteen 2012 asti 49ersin riveissä, vaikka oli allekirjoittaa vapaana pelaajana sopimuksen New England Patriotsin kanssa ennen kauden 2011 alkua.
Goldson valittiin kauden 2011 jälkeen ensimmäistä kertaa NFL:n tähdistöotteluun Pro Bowliin.
Maaliskuun 13. päivä 2013 Goldson allekirjoitti viiden vuoden ja 41,25 miljoonan dollarin sopimuksen Tampa Bay Buccaneersin kanssa. Huhtikuussa 2015 hänet siirrettiin Washington Redskinsiin. 7. maaliskuuta 2016 Redskins vapautti Goldsonin sopimuksestaan.
Claude Pompidou

Claude Pompidou
Claude Pompidou (13. marraskuuta 1912 – 3. heinäkuuta 2007) oli Ranskan presidentin Georges Pompidoun puoliso. Claude Pompidou toimi muun muassa Pompidou-keskuksen johtajana. Claude (o.s. Cahour) syntyi vuonna 1912 Chateau-Gontier'ssa, Mayennen departementissa. Hän tapasi tulevan aviomiehensä opiskellessaan lakitiedettä, ja he menivät naimisiin vuonna 1935. He saivat Alain-pojan.
Brasilian jalkapallon osavaltiomestaruussarjat

Brasilian jalkapallon osavaltiomestaruussarjat ovat Brasilian osavaltioissa vuosittain käytäviä jalkapallon mestaruussarjoja. Ne kestävät kolme-neljä kuukautta ja alkavat yleensä tammikuussa, kun taas Campeonato Brasileiro pelataan huhti-toukokuusta joulukuuhun.
Taloudellisten ja maantieteellisten syiden vuoksi Brasiliassa oli pitkään mahdotonta järjestää koko maan kattavaa kansallista jalkapallosarjaa niin kuin esimerkiksi Euroopassa on ollut tapana. Niinpä osavaltiosarjat muodostivat Brasilian korkeimman sarjatason.
Brasilian kansallinen jalkapallon sarjajärjestelmä Campeonato Brasileiro kehitettiin vuonna 1971. Siitä huolimatta perinteiset osavaltiosarjat jatkuivat sen rinnalla ja vielä alkuaikoina osavaltiosarjoja pidettiin tärkeämpinä kuin Brasilian mestaruussarjaa. Nykyään Brasilian mestaruus on tärkeämpi, mutta osavaltiosarjat ovat edelleen hyvin arvostettuja ja niihin panostetaan yhtä paljon kuin Brasilian mestaruussarjaan. Osavaltiomestaruussarjoissa on paljon paikallisotteluja, klassikoita (clássicos), jotka ovat etenkin joukkueiden kannattajille usein tärkeämpiä kuin suurseuran kohtaaminen jostain toisesta osavaltiosta.
Osavaltioiden mestarit ja joissain osavaltioissa myös toiseksi tulleet saavat osallistumisoikeuden seuraavan vuoden Copa do Brasiliin eli Brasilian cupiin. Lisäksi osavaltioissa, joissa ei ole sellaisia suurseuroja, jotka osallistuisivat Campeonato Brasileiro Série A:han tai Campeonato Brasileiro Série B:hen, panoksena on osallistumisoikeus saman vuoden Campeonato Brasileiro Série C:hen.
Merkittävimpiä osavaltiosarjoja ovat Campeonato Carioca (Rio de Janeiron osavaltio) ja Campeonato Paulista (São Paulon osavaltio), joissa pelaavat maan suurimmat seurat.
Osavaltiosarjat > Campeonato Acreano

Campeonato Acreano on Acren osavaltion jalkapallon mestaruussarja. Se pelattiin ensimmäisen kerran vuonna 1947. Brasilialaiseen tyyliin pelijärjestelmä on muuttunut usein vuosien saatossa. Hallitseva mestari on Associação Desportiva Senador Guiomard. Eniten mestaruuksia on Rio Branco Football Clubilla (23).
Joukkueet jaetaan ensimmäisessä vaiheessa kahteen neljän joukkueen lohkoon ja ne pelaavat yksinkertaisen sarjan. Lohkojen kaksi parasta joukkuetta pelaavat pudotuspelit. Toinen vaihe on samanlainen. Jos joku joukkue voittaa molemmat vaiheet se kruunataan mestariksi. Jos ensimmäisessä ja toisessa vaiheessa on eri voittajat, ne kohtaavat toisensa kolmannessa vaiheessa kahdesti (kotona ja vieraissa).
Osavaltiosarjat > Campeonato Alagoano

Campeonato Alagoano on Alagoasin osavaltion mestaruussarja. Sitä on pelattu vuodesta 1927 lähtien. Hallitseva mestari on Associação Atlética Coruripe. Eniten mestaruuksia on voittanut Centro Sportivo Alagoano (36). Pelijärjestelmä on muuttunut vuosien saatossa usein.
Campeonato Alagoano on jaettu Copa Maceióon ja Copa Alagoasiin. Niissä pelijärjestelmä on samanlainen. Ensimmäisessä vaiheessa joukkueet pelaavat kaksinkertaisen sarjan. Toisessa vaiheessa ensimmäisen vaiheen neljä parasta joukkuetta pelaavat pudotuspelit. Jos joku seura voittaa sekä ensimmäisen että toisen vaiheen, se voittaa kyseisen copan. Jos ensimmäisen ja toisen vaiheen voittaa eri seurat, niin ne käyvät keskenään kaksiosaisen kolmannen vaiheen. Jos Copa Maceión ja Copa Alagoasin voittaa sama seura, se voittaa Campeonato Alagoanon. Jos copat on voittanut eri seurat, niin ne käyvät keskenään kaksiosaisen finaalin. Copa Maceión viimeinen joukkue putoaa alempaan divisioonaan eikä osallistu Copa Alagoasiin.
Osavaltiosarjat > Campeonato Amapaense

Campeonato Amapaense on Amapán osavaltion mestaruussarja. Sitä on pelattu vuodesta 1944 lähtien. Hallitseva mestari on Sociedade Esportiva e Recreativa São José. Eniten mestaruuksia on voittanut Esporte Clube Macapá (17). Sarjan pelijärjestelmä on muuttunut usein.
Ensimmäisessä vaiheessa pelataan yksinkertainen sarja ja kaksi parasta joukkuetta kohtaavat toisensa vielä ratkaisuottelussa. Toisessa vaiheessa pelataan jälleen yksinkertainen sarja ja kaksi parasta joukkuetta kohtaavat toisensa. Jos joku seura voittaa molemmat vaiheet, se on sarjan mestari. Jos on kaksi eri voittajaa, ne kohtaavat toisensa kaksiosaisessa finaalissa ja voittaja on sarjan mestari. Kaksi huonointa joukkuetta putoaa alempaan divisioonaan.
Osavaltiosarjat > Campeonato Amazonense

Campeonato Amazonense on Amazonasin osavaltion mestaruussarja. Sitä on pelattu vuodesta 1914 lähtien. Hallitseva mestari on São Raimundo Esporte Clube. Eniten mestaruuksia on voittanut Nacional Futebol Clube (39). Pelijärjestelmä on muuttunut vuosien saatossa.
Campeonato Amazonense on jaettu Taça Amazonasiin ja Taça Cidade de Manausiin. Taça Amazonasissa kymmenen joukkuetta pelaa yksinkertaisen sarjan. Taça Cidade de Manausissa joukkueet jaetaan kahteen viiden joukkueen lohkoon ja ne pelaavat yksinkertaisen sarjan. Lohkojen kaksi parasta joukkuetta pelaavat sen jälkeen pudotuspelit. Jos joku seura voittaa molemmat taçat, se on sarjan mestari. Jos on kaksi eri voittajaa, ne pelaavat keskenään kaksiosaisen finaalin ja voittaja on sarjan mestari.
Osavaltiosarjat > Campeonato Baiano

Campeonato Baiano on Bahian osavaltion mestaruussarja. Sitä on pelattu vuodesta 1905 lähtien. Campeonato Baiano on Brasilian toiseksi vanhin osavaltiosarja. Hallitseva mestari on Colo-Colo de Futebol e Regatas. Eniten mestaruuksia on voittanut Esporte Clube Bahia. Se on voittanut 43 kertaa, joista kaksi on ollut jaettua mestaruutta. Pelijärjestelmä on muuttunut vuosien aikana.
Joukkueet jaetaan kahteen kuuden joukkueen lohkoon. Ensimmäisessä vaiheessa lohkoissa pelataan kaksinkertainen sarja. Lohkojen neljä parasta pelaavat sen jälkeen pudotuspelit. Toinen vaihe on samanlainen kuin ensimmäinen. Jos joku joukkue voittaa molemmat vaiheet, se on sarjan mestari. Jos on kaksi eri voittajaa, ne pelaavat keskenään kaksiosaisen finaalin. Vaiheiden kaksi huonointa joukkuetta pelaavat kaksiosaisen putoamiskilpailun. Hävinnyt putoaa alempaan divisioonaan. Jos joku joukkue on huonoin molemmissa vaiheissa, se putoaa suoraan.
Osavaltiosarjat > Campeonato Brasiliense

Campeonato Brasiliense, joka tunnetaan myös nimillä Campeonato Metropolitano de Brasília ja Campeonato Candango, on Brasíliassa sijaitsevan hallinnollisen piirin Distrito Federalin mestaruussarja. Myös toisista osavaltioista on mahdollisuus liittyä Brasílian jalkapalloliittoon (FBF) ja sitä kautta Campeonato Brasilienseen mikäli seura sijaitsee enintään 200 kilometrin päässä pääkaupunki Brasíliasta. Tätä pykälää käyttävät hyväkseen Associação Atlética Luziânia Goiásin osavaltiosta ja Sociedade Esportiva Unaí Itapuã Minas Geraisin osavaltiosta.
Campeonato Brasiliensea on pelattu vuodesta 1959 lähtien. Hallitseva mestari on Brasiliense Futebol Clube. Eniten mestaruuksia on voittanut Sociedade Esportiva do Gama (10). Sarjan pelijärjestelmä on muuttunut vuosien aikana.
Ensimmäisessä vaiheessa joukkueet jaetaan kahteen viiden joukkueen lohkoon, jossa ne pelaavat kaksinkertaisen sarjan. Toisessa vaiheessa molempien lohkojen kaksi parasta joukkuetta muodostavat uuden lohkon ja pelaavat kaksinkertaisen sarjan. Eniten pisteitä kerännyt on sarjan mestari. Ensimmäisen vaiheen kolme huonointa joukkuetta putoavat alempaan divisioonaan.
Osavaltiosarjat > Campeonato Capixaba

Campeonato Capixaba on Espírito Santon osavaltion mestaruussarja, jota on pelattu vuodesta 1930 lähtien. Vuosina 1917-29 pelattiin Campeonato da Cidade de Vitóriaa, johon osallistuivat vain Vitórian kaupungin joukkueet. Campeonato Capixaban hallitseva mestari on Vitória Futebol Clube. Eniten mestaruuksia on voittanut Rio Branco Atlético Clube (30). Brasilialaiseen tyyliin sarjajärjestelmä on muuttunut usein.
Joukkueet jaetaan kahteen viiden joukkueen lohkoon. Ensimmäisessä vaiheessa lohkot pelaavat yksinkertaisen sarjan ja lohkojen parhaat kohtaavat kaksiosaisessa finaalissa. Toisessa vaiheessa joukkueet pelaavat toisen lohkon joukkueita vastaan yksinkertaisen sarjan ja lohkojen parhaat kohtaavat kaksiosaisessa finaalissa. Jos joku joukkue voittaa molemmat vaiheet, se on sarjan mestari. Jos on kaksi eri voittajaa, ne pelaavat kaksiosaisen finaalin. Kaksi huonointa joukkuetta putoaa alempaan divisioonaan.
Osavaltiosarjat > Campeonato Carioca

Campeonato Carioca on Rio de Janeiron osavaltion mestaruussarja.
Osavaltiosarjat > Campeonato Catarinense

Campeonato Catarinense on Santa Catarinan osavaltion mestaruussarja. Sitä on pelattu vuodesta 1924 lähtien. Sarjajärjestelmä on muuttunut useasti vuosien aikana. Hallitseva mestari on Figueirense Futebol Clube, joka on myös voittanut eniten mestaruuksia (14).
Ensimmäisessä vaiheessa joukkueet jaetaan kahteen kuuden joukkueen lohkoon, jotka pelaavat kaksinkertaisen sarjan. Toisessa vaiheessa molempien lohkojen neljä parasta joukkuetta jaetaan kahteen neljän joukkueen lohkoon, jotka pelaavat jälleen kaksinkertaisen sarjan. Kolmannessa vaiheessa lohkojen parhaat joukkueet pelaavat keskenään kaksiosaisen finaalin. Voittaja on koko sarjan mestari.
Osavaltiosarjat > Campeonato Cearense

Campeonato Cearense on Cearán osavaltion mestaruussarja. Sitä on pelattu vuodesta 1920 lähtien. Sarjajärjestelmä on vaihdellut vuosien aikana. Hallitseva mestari on Ceará Sporting Club. Eniten mestaruuksia on voittanut Fortaleza Esporte Clube (35, joista 1 jaettu).
Ensimmäisessä vaiheessa joukkueet pelaavat kaksinkertaisen sarjan. Toisessa vaiheessa neljä parasta joukkuetta pelaavat pudotuspelit. Toisen vaiheen voittaja on sarjan mestari. Kaksi huonointa joukkuetta putoaa alempaan divisioonaan.
Osavaltiosarjat > Campeonato Gaúcho

Campeonato Gaúcho on Rio Grande do Sulin osavaltion mestaruussarja. Sitä on pelattu vuodesta 1919 lähtien. Hallitseva mestari on Grêmio Foot-Ball Porto Alegrense. Eniten mestaruuksia on voittanut Sport Club Internacional (44).
Joukkueet jaetaan kolmeen kuuden joukkueen lohkoon, jotka pelaavat kaksinkertaisen sarjan. Yhdestä lohkosta jatkoon pääsee kaksi parasta ja kahdesta lohkosta kolme parasta joukkuetta. Jatkoon päässeet joukkueet jaetaan kahteen neljän joukkueen lohkoon, jotka pelaavat kaksinkertaisen sarjan. Lohkojen parhaat pelaavat kaksiosaisen finaalin. Voittaja on sarjan mestari. Kaksi huonointa putoaa alempaan divisioonaan.
Osavaltiosarjat > Campeonato Goiano

Campeonato Goiano on Goiásin osavaltion mestaruussarja. Sitä on pelattu vuodesta 1944 lähtien. Sarjajärjestelmä on muuttunut monesti. Hallitseva mestari on Goiás Esporte Clube, joka on myös voittanut eniten mestaruuksia (21).
Ensimmäisessä vaiheessa joukkueet jaetaan kahteen kuuden joukkueen lohkoon. Joukkueet pelaavat kaksinkertaisen sarjan toisen lohkon joukkueita vastaan ja yksinkertaisen sarjan oman lohkon joukkueita vastaan. Toisessa vaiheessa lohkojen kaksi parasta joukkuetta pelaavat pudotuspelit. Toisen vaiheen voittaja on sarjan mestari. Ensimmäisen vaiheen kaksi huonointa joukkuetta putoaa alempaan divisioonaan.
Osavaltiosarjat > Campeonato Maranhense

Campeonato Maranhense on Maranhãon osavaltion mestaruussarja. Sitä on pelattu vuodesta 1918 lähtien. Sarjajärjestelmä on muuttunut vuosien aikana. Hallitseva mestari on Moto Club de São Luís. Eniten mestaruuksia on voittanut Sampaio Corrêa Futebol Clube (29).
Ensimmäisessä vaiheessa joukkueet pelaavat kaksinkertaisen sarjan, jonka jälkeen neljä parasta joukkuetta pelaavat pudotuspelit. Toinen vaihe on samanlainen kuin ensimmäinen. Jos joku joukkue voittaa molemmat vaiheet, se on sarjan mestari. Jos on kaksi eri voittajaa, ne pelaavat kaksiosaisen ratkaisun, jonka voittaja on sarjan mestari.